open-index/open-wikipedia-markdown huggingface dataset:
Lothar II av Italia

**Lothar II** (født 926 eller 928, død 22. november 950 i Torino) var konge av Italia fra 948 til sin død i 950. Han var også kjent som Lothar av Arles. 

## Liv og virke
### Bakgrunn
Han var oppkalt etter sin oldefar Lothar II, konge av Lotharingia. 

### Medregent
Fra 931 regjerte han sammen sin far Hugo av Italia, greve av Arles og konge av Italia fra 926.

Hugo fikk etter hvert mektige fiender i den italienske adelen. Berengar II av Italia (også kjent som Berengar av Ivrea), som hadde alliert seg med den tyske kong Otto I, dro med en tyskstøttet hær mot Hugo og jaget han ut av Italia i 947. 

### Konge
Hugo døde i 948; da ble Lothar II enekonge. Lothar hadde i 947 giftet seg med Adelheid av Italia. De fikk en datter, Emma, i 948. Hun ble i 966 gift med kong Lothar av Frankrike. 

Lothars makt og myndighet i Italia var nominell. Fra adelen gjennomførte sin fremgangsrike oppstand i 945, da Hugo ble tvunget i eksil, var det Berengar av Ivrea som hadde all makt i sine hender. gar,

Lothar II døde i 950 i Torino, sannsynligvis forgiftet av eller på oppdrag av Berengar av Ivrea. Etter Lothars død ble enken Adelheid tatt til fange og holdt fanget på slottet Canossa av Berengar som utropte seg selv til konge med sin sønn, Adalbert som medregent. For å befeste sin makt i Lombardia prøvde han å tvinge enken til å gifte seg med Adalbert. Berengar ble i 951 slått av den tyske kong Otto I som befridde Adelheid, giftet seg med henne og tok tittelen konge av Italia i tillegg til sin tyske kongetittel. Han ble senere også kronet til keiser av Det tysk-romerske rike.

## Kilder
Lothar figurerer så vidt det er i Adelaidas *[[Biografi|vita]]*n forfattet av Hroswitha av Gandersheim.

## Referanser


## Litteratur
* Hagen Keller: «Lothar». I: *Lexikon des Mittelalters* (LexMA). Bind 5, Artemis & Winkler, München/Zürich 1991, ISBN 3-7608-8905-0, sp. 2128.
* Mario Marrocchi: «Lotario II, re d’Italia». I: Mario Caravale (utg.): *Dizionario Biografico degli Italiani* (DBI). Bind 66: Lorenzetto–Macchetti. Istituto della Enciclopedia Italiana, Rom 2006, s. 177–179.
Nicolai Aall

**Nicolai Aall** (født 6. juni 1883 i Kongsberg, død 12. november 1975) var en norsk diplomat.

## Liv og virke
### Bakgrunn
Han var sønn av byfogd Nils Christian Joachim Stockfleth Aall (1842–1918) og Grethe Agna Kalmer (1859–1940) fra Halden. Han var gift 1919–1925 med Angela Hewson, og giftet seg for andre gang 1925–1932 med Cecilie (Ciss) Heidenreich (1902–1933); de fikk sønnen Nils (født 1928 i Peking).

### Diplomat
Etter examen artium 1902 og cand.jur. 1907, virket han fra 1911 for Utenriksdepartementet, først ved Norges legasjon i London som sekretær 1912–1915, så som visekonsul i New York City 1916–1918, tilbake i London et par år som 1. legasjonssekretær, før han i 1920 flyttet til Kina for å være mangeårig generalkonsul i Shanghai, samt fra 1923 også chargé d'affaires i Peking. 

Fra 1938 var han minister ved Norges legasjon i Rio de Janeiro med sideakkreditering til Venezuela, Colombia og Ecuador.  Fra 1945 var han tilbake i Kina som ambassadør (i Nanjing), med sideakkreditering som minister i Bangkok 1945, Manila 1948 og Djakarta 1950. 

Aall var ridder av 1. klasse av St. Olavs Orden (1923) og var også tildelt flere utenlandske ordner.

## Referanser
Pepingen

**Pepingen** er en kommune i provinsen Flamsk Brabant i Belgia. Kommunen består av seks delkommuner: Pepingen, Bogaarden, Heikruis (Hautecroix), Elingen, Beert (Brages) og Bellingen. 

## Referanser


## Eksterne lenker
* Pepingen
Roosdaal

**Roosdaal** er en kommune i provinsen Flamsk Brabant i Belgia. Kommunen består av fire delkommuner: Onze-Lieve-Vrouw-Lombeek, Pamel, Strijtem og Borchtlombeek. Da kommunen ble til ved en fusjon i 1965 fikk kommunen navnet «Roosendaal», dette ble senere endret til «Roosdaal» for å unngå forveksling med den nederlandske kommunen Roosendaal i Noord-Brabant.

## Referanser


## Eksterne lenker
* Roosdaal
Oliver Hirschbiegel

**Oliver Hirschbiegel** (født 29. desember 1957 i Hamburg) er en tysk filmregissør. Han har blant annet regissert filmene *[[Eksperimentet (2001)|Eksperimentet]],* *[[Der Untergang]]* og *[[Diana (film)|Diana]]*.
## Referanser


## Eksterne lenker
*
Teias

**Teias** (død 552 eller 553), også kjent som *Teja*, *Theia*, *Thila*, *Thela*, *Teia*, var den siste østgotiske konge i Italia.

Han var tilsynelatende en militær offiser som tjenestegjorde under østgoterkongen Totila (også kjent som Baduila). Etter at Totila ble drept i slaget ved Taginae (også kjent som *slaget ved Busta Gallorum*) i juli 552, i sluttfasen av goterkrigen, ble Teias valgt til etterfølger som konge for østgoterne. Etter nederlaget flyktet de til Sør-Italia og samlet støtte fra de viktigste personene i Totilas hær - Scipuar, Gundulf (Indulf), Gibal og Ragnaris for å gjøre et siste framstøt mot den bysantinske general, evnukken Narses i slaget ved Mons Lactarius sør for dagens Napoli i oktober 552 eller tidlig i 553. 

Østgoternes hær ble beseiret igjen og Teia ble drept, hans bror Aligern overga seg. Scipuar og Gibal ble trolig også drept. Gundulf og Ragnaris rømte fra slagstedet, sistnevnte ble dødelig såret etter et angrep fra en av Narses’ menn.

Med dette nederlaget endte den organiserte østgotiske motstand i Italia, og riket ble underlagt Østromerriket under keiser Justinian I.

## Referanser


## Litteratur
*Alexander Bugge, Illustreret verdenshistorie, 1924, bd III, s 98
*Carl Grimberg, Menneskenes liv og historie, 1959, bd 7, s 89
NEOS – Das Neue Österreich

**NEOS – Das Neue Österreich** er et liberalt parti i Østerrike stiftet i 2012. Forut for valget i Østerrike 2013 gikk partiet i et valgforbund med Liberales Forum og oppnådde dermed ca. 4,9 % av stemmene.

## Referanser


## Eksterne lenker
* 
*
Sint-Genesius-Rode

**Sint-Genesius-Rode** (fransk: Rhode-Saint-Genèse) er en kommune i provinsen Flamsk Brabant. Kommunen består av én delkommune: Sint-Genesius-Rode (Rhode-Saint-Genèse). Kommunen er en såkalt fasilitetskommune for fransk, som betyr at kommunen er pålagt å tilby sine minoritetsspråklige innbyggere kommunale tjenester på fransk om ønskelig. 

## Språkstriden
Sint-Genesius-Rode har historiskt sett vært en del av det nederlandske (brabantske) språkområde. Men på grunn av at kommunen ligger mellom tospråklige, men dog franskdominerte Brussel i nord og fransktalende Vallonia i sør har det med tiden bosatt seg flere fransktalende fra Brussel og Vallonia. Da togforbinndelsen mellom Brussel og Braine-l'Alleud kom ble det enklere å bo i Sint-Genesius-Rode og å jobbe i Brussel, noe som førte til flere tilflyttere, både fra Brussel og Vallonia, men også franskspråklige bureaukrater. At kommunen var blitt en fasilitetskommune gjorde det mulig å flytte dit ute å måtte lære seg nederlandsk.

På slutten av 1900-tallet hadde kommunen et franskspråklig flertall og ble et glo het emne i den belgiske språkstriden. Det fransktalende flertallet ønsker å gjøre kommunen til en del av den tospråklige regionen Brussel og på den måten lage et sammenhengende franskspråklig område mellom Brussel og Vallonia, mens den nederlandsktalende minoriteten ikke ønsker å bli en del av  Brussel, i frykt for at det skulle føre til en ytligere "forfranskningen" av kommunen og området rundt Brussel.

## Referanser


## Eksterne lenker
*
Prestelva (Aurskog-Høland)

**Prestelva** er en mindre elv i Aurskog-Høland kommune. Den starter der Longselva og Bølerbekken løper sammen like nedenfor Gamle Løken kirkegård og Høland prestegård. Elva munner ut i Hølandselva ved Naddum øst for Løken.

## Se også
* Liste over elver i Akershus

## Referanser
6. serierunde i GET-ligaen 2013/14

**6. serierunde i GET-ligaen 2013/14** ble avholdt torsdag 3. oktober 2013. Runden startet med Stavanger Oilers mot Tønsberg Vikings klokken 18. Klokken 18:30 spilte Vålerenga mot Rosenborg, Stjernen møtte Lørenskog og Storhamar Dragons møtte Lillehammer. Klokken 19 spilte Frisk Asker mot Sparta Warriors.

Resultater etter 6. serierunde.Kilde: pointstreak.com

## Kampfakta

## Referanser


## Se også
*GET-ligaen 2013/14
Friidrett under Sommer-OL 1920 – 1 500 meter menn

**1500 meter** for menn var en av løpøvelsene i friidrett under Sommer-OL 1920 i Antwerpen. Det var sjette gangen distansen var med på det olympiske programmet. Tjueni deltakere fra tolv nasjoner deltok på 1500 meter som ble avviklet 18. og 19. august 1920.

## Rekorder

Gjeldende rekorder før lekene i 1920:

## Resultater

### Semifinaler
De tre beste fra semifinalene gikk videre til finalen.

**Semifinale 1**

**Semifinale 2**

**Semifinale 3**

**Semifinale 4**

René Leray fikk delta i finalen på grunn av at han ble hindret i semifinalen.

### Finale

## Eksterne lenker
* Resultater og profilside  på sports-reference.com
Xiaochengren

**Xiaochengren** (forenklet kinesisk: 孝诚仁皇后, tradisjonell kinesisk: 孝誠仁皇后, mandsjuisk: **Hiyoošungga Unenggi Gosin Hūwanghu**, født 1653, død 16. juni 1674 i Beijing) var en kinesisk keiserinne 1665–1674, gift med Kangxi-keiseren. 

Hun tilhørte mandsju-klanen Heseri, en familie med stor innflytelse innen Qing-dynastiet: Hennes bestefar Sonin var en av de fire regenter i formynderrådet  Kangxi-keiserens mindreårighet 1661–1667. Hun ble gift med den ett år yngre keiseren ved tolv års alder, og mottok samtidig, som hans hovedgemal, tittelen keiserinne. Hennes søster ble også en av Kangxis ektefeller. 

Xiaochengren døde i en alder av 20 år i barsel ved fødselen av sin andre sønn Yinreng, og Kangxi-keiseren lot posisjonen som keiserinne stå tom i fire år innen han gav den til en annen av sine gemaler. 

## Litteratur
* Jonathan D. Spence: *Emperor of China: Self Portrait of K'ang-Hsi*. Pimlico, London, 1992.
Pacific Division

**Pacific Division** kan vise til flere enheter innen nordamerikansk idrett

*Pacific Division (NBA)
*Pacific Division (NHL)
Pacific Division (NHL)

**Pacific Division** var en av seks divisjoner i den nordamerikanske ishockeyligaen National Hockey League (NHL) hvor den sammen med Northwest og Central Division utgjorde Western Conference. 

Etter omstruktureringen av NHL sommeren 2013 med overgang til fire divisjoner, ble navnet beholdt og tre lag fra Nortwest Division ble inkludert

## Lag

## Eksterne lenker
* Tabeller NHLs divisioner sesongen 2013/2014
4. serierunde i GET-ligaen 2013/14

**4. serierunde i GET-ligaen 2013/14** ble spilt den 26. september 2013. Stavanger Oilers spilte mot Lillehammer klokken 18, etterfulgt av Stjernen mot Storhamar Dragons og Frisk Asker mot Rosenborg klokken 18:30. Sist ut var Sparta Warriors mot Tønsberg Vikings og Vålerenga mot Lørenskog klokken 19.

## Kampfakta

## Se også
*GET-ligaen 2013/14
2. serierunde i GET-ligaen 2013/14

**2. serierunde i GET-ligaen 2013/14** ble spilt torsdag den 19. september 2013. Runden startet med Rosenborg mot Lørenskog og Stavanger Oilers mot Stjernen klokken 18, etterfulgt av Vålerenga mot Storhamar Dragons og Tønsberg Vikings mot Frisk Asker klokken 18:30 og avsluttet med Sparta Warriors mot Lillehammer.

## Se også
*GET-ligaen 2013/14

## Eksterne lenker
* GET-ligaen 2013/14: Terminliste og resultater på altomfotball.no
3. serierunde i GET-ligaen 2013/14

**3. serierunde i GET-ligaen 2013/14** startet lørdag 21. september 2013 klokken 16 med Storhamar Dragons mot Stavanger Oilers, Lørenskog mot Sparta Warriors og Tønsberg Vikings mot Rosenborg. Runden fortsatte med to kamper søndag 22. september klokken 17 med Lillehammer mot Vålerenga og Stjernen mot Frisk Asker.

## Se også
*GET-ligaen 2013/14

## Eksterne lenker
* GET-ligaen 2013/14: Terminliste og resultater på altomfotball.no
5. serierunde i GET-ligaen 2013/14

**5. serierunde i GET-ligaen 2013/14** startet lørdag 28. september 2013 klokken 16 med Lørenskog mot Stavanger Oilers og Tønsberg Vikings mot Vålerenga. Runden fortsatte med tre kamper søndag 29. september klokken 17 med Rosenborg mot Sparta Warriors, Lillehammer mot Stjernen og Storhamar Dragons mot Frisk Asker.

## Se også
*GET-ligaen 2013/14

## Eksterne lenker
* GET-ligaen 2013/14: Terminliste og resultater på altomfotball.no
Metropolitan Division

**Metropolitan Division** ble etablert i NHL foran sesongen 2013/2014 som en del av Eastern Conference i forbindelse med omstruktureringen av ligaen. Den ble satt sammen av lag fra den tidligere Atlantic Division og den tidligere Southeast Division.

## Lag

## Se også
* National Hockey League
* Stanley Cup

## Referanser


## Eksterne lenker
* Tabeller NHLs divisioner sesongen 2013/2014
Melissa Stockwell

**Melissa Stockwell** (født 23. april 1980 i Grand Haven i Michigan) er en amerikansk paralympisk OL-svømmer og tidligere militæroffiser. 

Stockwell var den første kvinnelige amerikanske soldaten som mistet et lem under Irak-krigen. Hun mistet sitt venstre ben da en veibombe eksploderte under en amerikansk militærkolonne i hovedstaden Bagdad. For sin tjeneste i Irak-krigen ble Stockwell tildelt Bronze Star og Purple Heart. Stockwell ble også den første Irak-veteranen som ble valgt til å delta under de paralympiske leker. Hun deltok i tre svømmekonkurranser, henholdsvis 100 meter butterfly, 100 meter fri og 400 meter fri, under Paralympiske sommerleker 2008. Hun havnet på sjette-, femte- og fjerdeplass i sine heat. Stockwell var også det amerikanske lagets flaggbærer under avslutningsseremonien. Stockwell er også trener og en av grunnleggerne av Dare2Tri, en Chicago-basert triatlonklubb for utøvere med forskjellige funksjonshemninger.

## Referanser
Raif Badawi

**Raif Badawi** (1982) er en saudiarabisk blogger som var med på å grunnlegge nettstedet Free Saudi Liberals. 17. juni 2012 ble han arrestert og anklaget for å ha fornærmet islam over internett, og i desember samme år ble han også anklaget for apostasi, noe som automatisk gir dødsstraff i Saudi-Arabia.

Badawi ble arrestert for apostasi i 2008, men ble løslatt etter avhør. Myndighetene forbød ham å forlate landet, og frøs alle hans bankkontoer i 2009.

Da Badawi ble arrestert igjen i 2012 uttalte Amnesty International at han var en samvittighetsfange som ble arrestert utelukkende for å ha brukt sin rett til ytringsfrihet på en fredelig måte.

30. juli 2013 rapporterte saudiarabiske medier at Badawi hadde blitt dømt til syv års fengsel og 600 piskeslag for å grunnlegge et diskusjonsforum på internett som bryter med islamske verdier. Myndighetene i Saudi-Arabia beordret nettsiden stengt.

Badawi ble tildelt Sakharovprisen for 2015. Han var nominert til Nobels fredspris i 2015.

I begynnelsen av mars 2015 ble det meldt at Raif Badawi eventuelt risikerer dødsstraff som «frafallen».

Badawi ble løslatt i 2022, men får ikke forlate landet i 10 år etter løslatelsen.

Etter arrestasjoner av bloggere, inkludert Raif Dadawis søster Samar Badawi, og påfølgende kritikk fra blant annet Canada, reagerte Saudi-Arabia med å bryte de diplomatiske forbindelsene med Canada.

## Noter

## Referanser


## Eksterne lenker
*
Andinolucanus inesae

***Andinolucanus inesae*** er en bille som hører til familien hjortebiller (Lucanidae) i gruppen skarabider (Scarabaeoidea). Den er den eneste arten i sin slekt og lever i Sør-Amerika.

## Utseende
En liten (ca. 10 millimeter), avlang hjortebille. Kroppen er kraftig punktert, hodet er svart, pronotum svart med tre brede, brunrøde striper, dekkvingene rødlige med diffuse, mørke tegninger. Hannens kjever er krumme og noe forstørrede, men kortere enn resten av hodet. Hannen er delvis kledt med hårlignende skjell, hunnen er glatt og blank.

## Utbredelse
Arten er bare kjent fra Peru, delstaten Huanuco.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Sclerostomini
******* Slekten *[[Andinolucanus]]* Arnaud & Bomans, 2006
******** ***Andinolucanus inesae*** Arnaud & Bomans, 2006

## Eksterne lenker
* 
* Generic Guide to New World Scarabid Beetles – ''Andinolucanus''
* Bildegalleri
Auditorio metrostasjon

**Auditorio** er en stasjon på Mexico bys metros Linje 7. Den ligger ved Paseo de la Reforma i den nordlige enden av Chapultepec, i delegasjonen Miguel Hidalgo.

Stasjonen er oppkalt etter Auditorio Nacional, som den betjener. Stasjonens logo er en stilisert tegning av auditoriet.

## Eksterne lenker
* 
* Auditorio metrostasjon
Pycnosiphorus

***Pycnosiphorus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
## Utseende
Forholdsvis små (11–17 millimeter), avlange, svarte eller brunsvarte hjortebiller. Oversiden er mer eller mindre kledt med gulaktige eller oransje skjell, disse kan forme en oransje sidekant på pronotum og dekkvingene. Hannens kjever er noe forstørrede og krumme.

## Levevis
Artene lever i tempererte skoger, oftest høytliggende.

## Utbredelse
Slekten, slik den her er avgrenset, finnes bare i Chile og tilgrensende områder av Argentina.

## Systematisk inndeling
Artene som nå blir plassert i slekten *[[Erichius]]* var tidligere regnet til *Pycnosiphorus*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Sclerostomini]]*
******* Slekten *Pycnosiphorus* Solier, 1851
******** *[[Pycnosiphorus lessonii]]* (Buquet, 1842)
******** *[[Pycnosiphorus philippi]]* (Westwood, 1864)

## Eksterne lenker
* 
* Generic Guide to New World Scarabid Beetles – ''Pycnosiphorus''
* Bildegalleri (inkluderer ''Erichius''-artene)
Casignetus

***Casignetus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
## Utseende
Små til middelsstore (15-33 millimeter) hjortebiller. Hannen har sterkt forstørrede kjever som hos denne slekten er krumme uten store tenner. Pronotum er markert bredere enn resten av kroppen, med utoverbuede sider. Hele dyret er mer eller mindre tett skjellkledt.

## Utbredelse
Slekten er utbredt i et nokså begrenset område langs atlanterhavskysten i det sørlige Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Pholidotini]]*
******* Slekten *Casignetus* MacLeay, 1819
******** *[[Casignetus humboldti]]* (Gyllenhal, 1817)
******** *[[Casignetus lindei]]* Boileau, 1899
******** *[[Casignetus spixi]]* Perty, 1830

## Eksterne lenker
* 
* Generic Guide to New World Scarabid Beetles – ''Casignetus''
* Bildegalleri
Florida Ice & Farm Co.

**Florida Ice & Farm Co.** er et costaricansk selskap som blant annet produserer drikke- og matvarer. Det ble etablert i 1908, og tok navn etter gården hvor fabrikken ble anlagt, La Florida. Det har hovedkvarter i provinsen Heredia.

Florida Ice & Farm Co. har tre datterselskaper: Florida Bebidas (mat og drikke), Florida Capitales (investeringer i tappemaskineri) og Florida Inmobiliaria (investeringer i resorthoteller).

Selskapet produserer over 2000 produkter, som selges i over 15 land. Det eier blant annet bryggeriet Cervecería Costa Rica og bakerikjeden Musmanni.

## Eksterne lenker
*
Afromontan sone

**Den afromontane sonen** er en klima-, flora- og faunasone som omfatter de spredte fjellregionene i Afrika, skilt av enorme lavtliggende landregioner. Sonen er en sub-sone til afrotropiske økosonen.

Afromontan sone omfatter spredte fjellområder med en lignende biogeografi, som i hovedsak ligger høyere enn 1&nbsp;500–2&nbsp;000&nbsp;moh. Starthøyden kan imidlertid variere. Sør og nord for ekvator avtar grensen, slik at høyden enkelte steder kan starte ved cirka 1&nbsp;100–1&nbsp;500&nbsp;moh. Nøyaktig hvor grensen begynner bestemmes gjerne av innholdet i floraen, som altså påvirkes av klimaet. I Etiopia inngår de etiopiske høylandene i den afroalpine sonen, som starter ved tregrensen (cirka 3&nbsp;200&nbsp;moh) og strekker seg opp mot landets høyeste fjelltopper (mer enn 4&nbsp;300&nbsp;moh). Også tregrensen kan variere i høyde.

Det afrikanske kontinentet deles gjerne inn i sju afromontane soner.

* Sone I: De vestafrikanske høylandene (Vest-Afrika)
* Sone II: De etiopiske- og arabiske høylandene (Øst-Afrika og Den arabiske halvøy)
* Sone III: De albertine høylandene, også kalt de vestlige høylandene i Rift (Øst-Afrika)
* Sone IV: De østlige høylandene i Rift (Øst-Afrika)
* Sone V: De sørlige høylandene i Rift (Øst-Afrika)
* Sone VI: De vestlige høylandene (Øst-Afrika og Sør-Afrika)
* Sone VII: Drakensberg (Øst-Afrika og Sør-Afrika)

Selv om de afromontane enklavene ofte ligger med store avstander til hverandre, så inneholder habitatene en blanding av lignende plantevekster. Disse er typisk distinkte i forhold til dem man finner i lavlandet, i mange tilfeller også stedegne. Gultrær (Podocarpaceae), i slektene *[[Podocarpus]]* og *[[Afrocarpus]]*, er ofte karakteristiske tresorter, sammen med *[[Prunus africana]]*, *[[Hagenia abyssinica]]*, *[[Juniperus procera]]*, og ulike arter i slekten *[[Olea]]* spp. Tåkeskog og fuktig tropisk lauvfellende skog er også representativ. Høyere opp slår den afroalpine sonen inn, med blant annet gressland, lyngheier og krattskoger.

Disse økosystemene har et mangfold av habitater og er ofte sentra for endemisme og biologisk mangfold.
Musmanni

**Musmanni** er den største bakerikjeden i Costa Rica.

## Historie
Selskapet ble etablert i 1929, da Diego Musmanni åpna sitt første bakeri under navnet *El Progreso*. Dette befant seg på hjørnet mellom Avenida Central og Calle 12 i San José. Musmanni har siden 1985 vokst seg stort gjennom franchising, som det første bakeriet i landet med denne forretningsmodellen. Kjeden har om lag 30 egne butikker og rundt 150 franchisebutikker rundt om i landet. I 2008 starta Musmanni også kafékonseptet *MusCafé*. I 2011 ble selskapet kjøpt opp av det costaricanske selskapet Florida Ice & Farm Co.

## Eksterne lenker
* 
* Musmanni hos Florida Ice & Farm Co.
Samisk utdanningsråd

**Samisk utdanningsråd** hadde som oppgave å samordne skole- og utdanningstiltak overfor den samiske befolkningen i perioden 1976–2000. Rådet tilbød veiledning og informasjon, og fikk etterhvert også myndighet i forhold til utarbeidelse og innhold i det samiske læreplanverket og samiske læremidler.

Samisk utdanningsråd ble opprettet i 1976 og var underlagt Kirke- og undervisningsdepartementet. Utdanningsrådets sekretariat kom i gang 1977 og ble plassert i Kautokeino. I 2000 ble utdanningsrådet nedlagt, og rådets oppgaver, myndighet og rundt 25 årsverk ble overført til Sametingets opplæringsavdeling. Avdelingen byttet i 2012 navn til Sametingets oppvekst- og opplæringsavdeling.

## Det første utdanningsrådet
Det første utdanningsrådet hadde disse medlemmene:
* Hans Eriksen, Karasjok (leder)
* Ole Einar Olsen, Kautokeino
* Albert Johansen, Tana
* Ole Henrik Magga, Kautokeino
* Ella Holm Bull, Snåsa
* Mikal Urheim, Tysfjord
* Hans Guttorm, Karasjok
* Edel Hætta Eriksen, Kautokeino

## Referanser


## Kilder
* NSD Forvaltningsdatabasen: Samisk utdanningsråd 
* Kunnskapsdepartementet: Samisk utdanningsråd
Torbjørn Leopold Seippel

**Torbjørn Leopold Seippel** (født 29. november 1889 i Biri, død 5. juli 1981) var en norsk diplomat.

Etter examen artium 1909 gikk han Krigsskolen 1910, og studerte 1911–1913 ved den nystartede Norges tekniske høgskole i Trondheim og årene 1914–1918 ved Statens gymnastikkskole, det som senere ble Idrettshøgskolen. Han mottok en cand.jur. 1920, hvorpå han kunne tiltre for Utenriksdepartementet der han ble til 1923, før ett år som edsvoren fullmektig og tre år som visekonsul ved generalkonsulatet i Antwerpen 1925 til 1927. Han var så byråsjef i hovedstaden noen år, før han atter reiste ut i 1935 for å bli generalkonsul til Cape Town.  Fra 1945 var han ambassadør ved ambassaden i Rio de Janeiro med sideakkreditering til Caracas i Venezuela, Bogotá i Colombia 1947 og Quito i Ecuador 1947. Fra 1950 bar det til Norges ambassade i Helsingfors, og fra 1953 til Norges ambassade i Lisboa som minister først, som ambassadør fra 1957 til 1959. Sin St. Olavs Orden ble mottatt i 1946, og i 1953 fikk han den Finske Løvefot.

Han var sønn av språkprofessor Heinrich Julius Manfred Alexander Seippel (1851–1938) og Ragnhild Marie Nielsen (1859–1940) som var fra datter av lensmannen i Østre Gausdal. Torbjørn vart selv gift med Oslojenta Randi Marie Honne (1914–1947) og fra 1951 med Signy Hoelfeldt Lund (1908–1989).

## Referanser
Garibaldi-Lagunilla metrostasjon

**Garibaldi-Lagunilla** er en stasjon på Mexico bys metros Linje 8 og Linje B. På Linje 8 er den nordlig endestasjon. Den ligger ved Plaza Garibaldi langs Eje Central Lázaro Cárdenas i delegasjonen Cuauhtémoc.

Stasjonen er oppkalt etter Plaza Garibaldi, som er kjent som Mexico bys møteplass for mariachier, samt området Lagunilla, hvor blant annet Mercado de Lagunilla ligger. Stasjonens symbol er en sombrero og en sarape, som representerer den tradisjonelle meksikanske mariachimusikken.

## Bilder

Fil:MetroGaribalditilework.JPG|Plattform på Garibaldi-Lagunilla metrostasjon


## Eksterne lenker
* 
* Garibaldi-Lagunilla metrostasjon
Montserrat Figueras

**Montserrat Figueras i Garcia** (1942–2011) var en spansk sopran med tidligmusikk som spesialfelt.

## Liv og virke
Figueras studerte først til skuespiller, men begynte i 1966 å studere tidligmusikalske sangteknikker og utviklet med årene et helt eget konsept for fortolking av tidlig vokalmusikk, fullstendig uavhengig av den postromantiske tradisjonen for oppføring av slik musikk.

Det brede repertoaret til Figueras strakte seg fra middelalder- via renessanse- til barokkmusikk. I sitt kunstneriske virke var hun tett knyttet til ektemannen, gambisten og musikkviteren Jordi Savall. De gjorde en rekke konserter og innspillinger sammen,  grunnla i  fellesskap ensemblene Hespèrion XX, Capella Reial de Catalunya og Le Concert des Nations og stiftet plateselskapet *ALIA VOX*. Selskapet har over femti utgivelser, typiske eksempler er
* 1978: *Cansós de Trobairitz* (kjærlighetssanger av trobairitzer fra rundt år 1200)
* 1979: *Llibre Vermell de Montserrat* (pilegrimsanger fra rundt år 1400)
* 1991: *Cançons de la Catalunya Mil·lenària* (sanger fra Catalonias tusenårige tradisjon)
Montserrat Figueras konserterte ofte i Europa, USA og Asia, og holdt mange kurser der hun formidlet sin omfattende kunnskap om tidligmusikalske oppføringsteknikker.

Figuera og Savalls barn, Ferran Savall og Arianna Savall, er også musikere.

## Priser og utmerkelser
For sine mer enn 60 utgivelser fikk Figueras flere internasjonale utmerkelser, som «Grand Prix de L'Académie du Disque Français», «L'Edison Kladiek», «Gran Prix de la Nouvelle Académie du Disque», «Gran Premi de la Nova Acadèmia del Disc» (1992) og «Gran Premi de l'Acadèmia Charles Cros» (1993). I 2001 fikk hun en Grammy for sin livsgjerning med å gjenopplive tidligmusikk. I 2003 gav den franske regjeringen henne tittelen «Offisiell representant for fransk kunst og litteratur». UNESCO utropte i 2008 Montserrat Figueras og Jordi Savall til «fredskunstnere». I 2011 fikk hun Sankt-Georgs-korset av den katalandske delstatsregjeringen for sin innsats innen tidligmusikk.

## Referanser og noter


## Eksterne lenker
* 
* 
* Websidene til Montserrat Figueras, Jordi Savall og ensemblene ''Hespèrion XXI'', ''Capella Reial de Catalunya'' og ''Le Concert de Nations (alle ALIA VOX) 
* Nekrolog: ''Sopranistin mit Engelszunge'' av Bernhard Trebuch, ORF, *Alte Musik*
* Nekrolog: ''Montserrat Figueras war Symbolfigur der alten Musik'', DRS2 24. november 2011
* Nekrolog: ''Mor la soprano Montserrat Figueras'' i *Ara*, 23. november 2011 med en video der Montserrat Figueras og ensemble framfører 1200-talls-sangen *Al jorn del judici ~ El Cant de la Sibilla* («dommens dag  ~ sibyllens sang»)
Tongod (Sabah)

**Tongod** er et distrikt i Sandakan-divisjonen i den malaysiske staten Sabah. Distriktet er Sabahs største i utstrekning med et areal på  kvadratkilometer. Folketallet er . Administrasjonssenteret er byen Tongod.

Distriktet ligger i de sentrale delene av Sabah, med Crockerfjellene i vest og Brasseyfjellene i øst. De viktigste næringene er landbruk og offentlig tjenesteyting. Det  hektar store Imbak Canyon Conservation Area, med severdigheten Imbak-fossen, ligger i Tongod. 

## Byen
Byen Tongod har  innbyggere.

## Referanser
Tongod

**Tongod** kan vise til:
*Tongod (Sabah) - et distrikt i Sabah, Malaysia.
*Tongod (distrikt) - et distrikt i San Miguel, Peru.
Norges ambassade i Lisboa

**Norges ambassade i Lisboa**  er en norsk utenriksstasjon. Ambassaden huser den norske ambassadør til Portugal og hans stab. Adressen er Avenida dom Vasco da Gama 1 i Lisboa.

## Sendemenn og ambassadører
Før unionsoppløsningen i 1905 var Norge representert gjennom den svensk-norske legasjonen i Lisboa.  Fra 1905 til 1921 var Portugal en sideakkreditering for den som ledet legasjonen i Paris.

*1906–1921 Fritz Wedel Jarlsberg
*1921–1935 Finn Koren
*1935–1946 Johan Fredrik Winter Jakhelln
*1946–1950 Alf Hassel
*1950–1953 Hans Christian Berg, rang som minister, døde 1953
*1953–1959 Torbjørn Leopold Seippel
*1960–1963 Christian Prahl Reusch
*1964–1966 Erik Dons
*1966–1972 Jørgen Finne-Grønn
*1972–1976 Adolf Bredo Stabell
*1976–1983 Leif Edward Edwardsen
*1984–1987 Egil Johannes Amlie
*1987–1992 Tore Bøgh, fra 1988 også til Kapp Verde og Guinea-Bissau
*1992–1996 Håkon Wexelsen Freihow
*1996–1999 Jan Arvesen
*1999–2002 Aase Speilberg Danielsen
*2003–2006 Arnt Magne Rindal
*2006–2011 Inga Magistad
*2011–2016 Ove Thorsheim
*2016–2020 Anders Erdal
*2020– Tove Bruvik Westberg

## Referanser


## Eksterne lenker
*
Beluran

**Beluran**, tidligere **Labuk-Sugut**, er et distrikt i Sandakan-divisjonen i den malaysiske staten Sabah. Distriktet ligger på nordkysten, vest for Sandakan, og har et areal på  kvadratkilometer og et folketall på . Administrasjonssenteret er byen Beluran.

Beluran ble opprettet som distrikt den 1. juli 1968 som Labuk-Sugut. I desember 2004 ble navnet offisielt endret til Beluran.

## Byen

Byen Beluran har  innbyggere, og ligger ved elven Labuk.  

## Referanser
Albariño

**Albariño**, også kjent som **alvarinho** eller **cainho branco**, er en vindrue som brukes for å produsere hvite viner. Den dyrkes i Galicia nordvest i Spania og i Melgaço og Monção nordvest i Portugal.

## Referanser


## Eksterne lenker
*
Knut Thommessen

**Knut Thommessen** (1911–1981) var en norsk diplomat.

Etter examen artium 1929 og cand.jur. 1934 ble han dommerfullmektig i 1936 og overrettssakfører i 1938, før han 1938 til 1939 var ved Norges legasjon i Warszawa. Etter utbruddet av den 2. verdenskrig ble han forflyttet til det norske konsulatet i Montréal hvor han var stasjonert fra 1939 til 1941. Deretter var han tre år i London og 1944–1945 ved det norske generalkonsulatet i New York City.

Tilbake i Oslo 1945 var han direktør for Skibsfartens Arbeidsgiverforening i et år. Deretter var han ambassadesekretær ved Norges ambassade i London 1946–1949, legasjonsråd ved den nyåpnede legasjonen i Bonn 1952–1955, ambassaderåd (nestsjef) ved Norges ambassade i London 1955–1958, generalkonsul i New York City 1958–1962, ambassadør til Brasil, stasjonert ved den nye Norges ambassade i Brasília 1962–1965, ambassadør ved Norges ambassade i Tokyo (sideakkreditert til Seoul 1966) 1965–1972 og ambassadør ved Norges ambassade i Helsingfors 1972–1975.

Knut Thommessen var sønn av medisinprofessor Hans Saenger (1880–1942) og Ellen Helle Constance Brun Thommessen Sandvik (1889–1952), og tok etternavnet Thommessen i 1926. Han var gift med Sonja Lie (1917–1975) som var datter til den norsk-amerikanske maleren Jonas Lie (1880–1940). Komponisten Olav Anton Thommessen (født 1946) er deres sønn.

## Referanser
Aegognathus

***Aegognathus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
## Utseende
Små til middelsstore (15–25 millimeter), mørke hjortebiller. Hannen har gjerne sterkt forstørrede kjever som er krumme med en lange tann på innersiden, slik at de blir gevirlignende. Kroppen er matt svart, ofte med oransje til brunrøde tegninger, særlig på pronotum.

## Utbredelse
Slekten har en to-delt utbredelse: i Andesfjellene fra Colombia i nord til Peru i sør.

## Systematisk inndeling
Arten *Aegognathus nigrosuturalis* har nylig blitt overført til slekten *[[Onorelucanus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *Aegognathus* Leuthner, 1883
******** *[[Aegognathus aguirei]]* Arnaud & Bomans, 2007
******** *[[Aegognathus arnaudi]]* Cáceres, Riós-Málaver & Grossi, 2019
******** *[[Aegognathus caledoniaensis]]* Grossi, Racca-Filho & Vaz-de-Mello, 2003 - nå overført til *[[Leptinopterus]]*
******** *[[Aegognathus confusus]]* Arnaud & Bomans, 2006
******** *[[Aegognathus dulima]]* Cáceres, Riós-Málaver & Grossi, 2019
******** *[[Aegognathus leuthneri]]* van der Poll, 1886
******** *[[Aegognathus similis]]* Arnaud & Bomans, 2006
******** *[[Aegognathus soulai]]* Arnaud & Bomans, 2004
******** *[[Aegognathus spitzi]]* Ohaus, 1929 - nå overført til *[[Leptinopterus]]*
******** *[[Aegognathus waterhousei]]* Leuthner, 1883

## Referanser


## Eksterne lenker
* 
* Generic Guide to New World Scarabid Beetles – ''Aegognathus''
* Bildegalleri
Auxicerus

***Auxicerus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

## Utseende
Ganske små (7–13 millimeter) hjortebiller. Kroppen er mer eller mindre tett kledt med skjell som kan være brunlige eller mer eller mindre metallskinnende. Hannens hode er noe utvidet, med en hornbrille-lignede utvekst foran hvert fasettøye, kjevene er moderat til kraftig forstørret, mer eller mindre sigdformede.

## Utbredelse
Slekten er utbredt i Andesfjellene i Peru og Bolivia.
Med et mulig unntak av *A. platyceps* er de regnet som ganske sjeldne.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *Auxicerus* Waterhouse, 1883
******** *[[Auxicerus aethiops]]* Jakowlew, 1900
******** *[[Auxicerus magnipunctatus]]* Perger, Grossi & Guerra, 2017
******** *[[Auxicerus multicolor]]* (Boileau, 1897)
******** *[[Auxicerus platyceps]]* Waterhouse, 1883

## Eksterne lenker
* 
* Generic Guide to New World Scarabid Beetles – ''Auxicerus''
* Bildegalleri
Apterodorcus

***Apterodorcus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
## Utseende
Middelsstore (ca. 25 millimeter), svarte hjortebiller. Kroppen er forholdsvis bred, og mer hvelvet enn de fleste andre hjortebiller, dekkvingene er forholdsvis korte og rundede. Hannens kjever er moderat forstørrede, og hodet har en kraftig valke bak fasettøynene.

## Levevis
Artene lever i sørbøk (*Nothofagus*)-skog. De har tilbakedannede flygevinger og kan ikke fly.

## Utbredelse
Slekten er utbredt i Chile og Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Neoprosopocoilini]]*
******* Slekten *Apterodorcus* Arrow, 1943
******** *[[Apterodorcus bacchus]]* (Hope i Westwood, 1845)
******** *[[Apterodorcus tristis]]* (Deyrolle i Parry, 1870) - muligens bare et synonym for *A. bacchus*

## Kilder
* Generic Guide to New World Scarabid Beetles – ''Apterodorcus''
* Mondáca, J. og M. J. Paulsen (2008) Revision of the genus *Apterodorcus* Arrow (Coleoptera: Lucanidae: Lucaninae) of Southern South America. Zootaxa 1922: 21-32. Sammendrag: http://www.mapress.com/zootaxa/2008/f/z01922p032f.pdf

## Eksterne lenker
* 
* Bildegalleri
Nigidionus parryi

***Nigidionus parryi*** er en bille som hører til familien hjortebiller (Lucanidae) i gruppen skarabider (Scarabaeoidea). Den er den eneste arten i sin slekt og lever i Sørøst-Asia.

## Utseende
En middelsstor (24-30 millimeter), parallellsidig, blankt svart hjortebille. Arten ligner artene i slekten *[[Nigidius]]*, men er større og grovere bygd. Hannens kjever er noe forstørret. Hodet er kraftig punktert, pronotum er mye bredere enn langt, skinnende svart, med en dyp midtfure i den bakre delen. det er en markert "stilk" (pedicel) mellom pronotum og dekkvingene, som har dype og ganske brede punktstriper.

## Utbredelse
Arten er utbredt i Sørøst-Asia, der den er kjent fra det sørlige Kina, Burma, Vietnam og Taiwan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Nigidiini]]*
******* Slekten *[[Nigidionus]]* Kriesche, 1926
******** ***Nigidionus parryi*** (Bates, 1866)

## Eksterne lenker
* 
* Bildegalleri
Lissotes

***Lissotes*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den omfatter ganske mange arter i Australia.

## Utseende
Små til middelsstore (12–23 millimeter), svarte hjortebiller. Hannen har noe forstørrede, krumme kjever (mandibler). Kroppen er grovt og ganske tett punktert.

## Utbredelse
Slekten er utbredt i det sørlige Australia og New Zealand.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lissapterini]]*
******* Slekten *Lissotes* Westwood, 1855
******** *[[Lissotes basilaris]]* Deyrolle, 1881
******** *[[Lissotes bornemisszai]]* Bartolozzi, 2003
******** *[[Lissotes cancroides]]* (Fabricius, 1787)
******** *[[Lissotes convexus]]* Lea, 1910
******** *[[Lissotes cornutus]]* Boileau, 1905
******** *[[Lissotes crenatus]]* Westwood, 1855
******** *[[Lissotes curvicornis]]* (Boisduval, 1835)
******** *[[Lissotes darlingtoni]]* Benesh, 1943
******** *[[Lissotes desmaresti]]* Deyrolle, 1881
******** *[[Lissotes distinctus]]* Deyrolle, 1881
******** *[[Lissotes forcipula]]* Westwood, 1871
******** *[[Lissotes furcicornis]]* Westwood, 1871
******** *[[Lissotes globosus]]* Bomans, 1986
******** *[[Lissotes kershawi]]* Lea, 1918
******** *[[Lissotes krakei]]* Bartolozzi, De Keyzer & Zilioli, 2014
******** *[[Lissotes lacroixi]]* Bomans, 1986
******** *[[Lissotes laticollis]]* Lea, 1910
******** *[[Lissotes latidens]]* Wewstwood, 1871
******** *[[Lissotes launcestoni]]* Westwood, 1871
******** *[[Lissotes macrocephalus]]* Bomans, 1986
******** *[[Lissotes menalcas]]* Westwood, 1855
******** *[[Lissotes obtusatus]]* (Westwood, 1838)
******** *[[Lissotes politus]]* Lea, 1910
******** *[[Lissotes punctatus]]* Lea, 1910
******** *[[Lissotes rodwayi]]* Lea, 1910
******** *[[Lissotes rudis]]* Lea, 1910
******** *[[Lissotes subcaeruleus]]* Bomans, 1986
******** *[[Lissotes subcrenatus]]* Westwood, 1871
******** *[[Lissotes urus]]* Bomans, 1986
******** *[[Lissotes vanderschoori]]* Bartolozzi, 2003

## Eksterne lenker
* 
* Bildegalleri
* Oversikt over artene
Adolf Bredo Stabell (1908–1996)

**Adolf Bredo Stabell** (født 12. august 1908 i Kolbu på Østre Toten, død 5. desember 1996) var en norsk diplomat.

Etter examen artium 1927 og cand.jur. 1932 fra Det Kongelige Frederiks Universitet i Oslo, var han studerende i London 1933 og Paris 1934, før det ble tre år i heimtraktene, først som sakfører på Gjøvik 1934, dernest som dommerfullmektig Nord i Hedemarken 1935–1937. Fra 1937 var han sekretær i Utenriksdepartementet, ved Norges utenriksstasjon i Washington 1940–1945 til sist som førstesekretær, fra 1941 også krigsadvokat for norske styrker i USA og Canada. Etter den andre verdenskrig var han byråsjef et par år, før han i 1948 ble handelsråd ved Norges ambassade i Brüssel og var den norske delegerte til det inter-allierte erstatningsbureau. Derpå var han ambassaderåd ved Norges faste delegasjon til De forente nasjoner i New York City 1949–1951, så ambassaderåd (nestsjef) ved Norges ambassade i Paris 1951–1954. Etter å ha vært ekspedisjonssjef i UD 1954–1961 var han ambassadør ved Norges ambassade i Ottawa 1961–1966, Norges ambassade i Helsingfors 1966–1972 og Norges ambassade i Lisboa 1972–1976.

Adolf Bredo Stabell var sønn av overrettssakfører Bernhard Dunker Stabell (1878–1929) og Dorothea Antoinette Platou (1883–1964). I 1938 giftet han seg med den amerikanske Viola Katherine Jordan (1906–1997). Han var bror til Peter Platou Stabell og far til skuespiller Thea Stabell (født 1939).

## Se også
* Stabel (slekt)

## Premier
* St. Olavs Orden i 1965.  
* Den iranske Løvens og solens orden

## Referanser
Geir Ove Heir

**Geir Ove Heir** (født 4. august 1958) er en leder i Avinor.

Heir var politimester i Salten politidistrikt, som dekket Bodø og de andre saltenkommunene. Han ble i statsråd tildelt stillingen 24. juni 2011. Heir er fra Stiklestad i Verdal kommune i Nord-Trøndelag.

Han har utdannelse fra Hærens befalsskole, lederutdanning fra Høgskolen i Lillehammer og topplederutdanning fra Politihøgskolen i Bodø. Han har tidligere vært politimester i Vestfinnmark politidistrikt. Han har hatt flere verv innenfor Nord-Trøndelag politidistrikt, og var leder for Norges lensmanns- og politilederlag for en toårsperiode.

## Referanser
Bodø politistasjon

**Bodø politistasjon** er sete for politiet i Bodø. Sammen med Værøy og Røst lensmannskontor utgjør Bodø politistasjon Region Sentrum, som er en av tre regioner i Salten politidistrikt. Politistasjonen er den eneste i politidistriktet, som ellers består av åtte lensmannskontorer. Stasjonen ligger i Bodø politihus, som i tillegg til politistasjonen huser politimesteren og flere fellesfunksjoner i politidistriktet, herunder retts- og påtaleenheten og administrativ enhet. Bodø politihus ligger i Kongens gate 81, og er lokalisert på Snippen i Østbyen bydel ved innkjøringen til Bodø sentrum.

Stasjonen huser politiets operasjonssentral, og består av en ordensseksjon, en etterforskningseksjon og en sivilseksjon. Sistnevnte seksjon har ansvar for politiets sivile gjøremål, herunder namsmannsfunksjonen, utlendingssaker, pass, våpentillatelser og hittegods.

## Referanser


## Eksterne lenker
* Om kunsten ved Bodø politistasjon
Lissapterus

***Lissapterus*** er en slekt av biller som hører til familien hjortebiller (Lucanidae) i gruppen skarabider (Scarabaeoidea). Den lever i Australia.

## Utseende
Middelsstore (23–35 millimeter), tettbygde, svarte hjortebiller. Hannens kjever er moderat forstørrede. De fleste av artene er blankt svarte. De ligner artene i slekten *[[Lissotes]]* men er jevnt over større enn disse.

## Utbredelse
Slekten er utbredt i Australia, mest i den sørøstlige delen.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Lissapterini]]*
******* Slekten *Lissapterus* Deyrolle, 1870
******** *[[Lissapterus darlingtoni]]* Bomans, 1986
******** *[[Lissapterus grammicus]]* (Lea, 1919)
******** *[[Lissapterus hopsoni]]* Carter, 1921
******** *[[Lissapterus howittanus]]* (Westwood, 1863)
******** *[[Lissapterus notesteini]]* Bomans, 1986
******** *[[Lissapterus obesus]]* Bomans, 1986
******** *[[Lissapterus ogivus]]* Bomans, 1986
******** *[[Lissapterus pelorides]]* (Westwood, 1855)
******** *[[Lissapterus tetrops]]* Lea, 1916

## Eksterne lenker
* 
* Oversikt over artene
* Bildegalleri
Svangstjønna

**Svangstjønna** (lulesamisk: *Svánjgajávrre*) er et tjern på Saltfjellet i Rana kommune, Nordland, nær grensen mot Sverige. Tjernet befinner seg på sørsiden av Svangsfjellet og på nordsiden av Stokkafjellet. Svangstjønna ligger 860 moh. Via en kort bekk mot øst er den forbundet med Lulep (dvs østre) Svanjggájávrre (862 moh.) som i hovedsak ligger i Arjeplog kommune på svensk side av grensen.

Fra Svangstjønna renner Svangsbekken vestover som en vannkilde til Gubbeltåga, før denne fortsetter sørover fra Saltfjellet, som en av kildeelvene til Ranelva.

## Fotnoter



## Referanser
Last Curtain Call

***Last Curtain Call*** er en liveutgivelse av det norske gothmetalbandet Theatre of Tragedy. Den er utgitt både som en DVD med en CD inkludert, og som en separat dobbel-CD. Konserten ble tatt opp live den 2. oktober 2010 i Folken i Stavanger, som er bandets hjemby. 

Dette var bandets siste konsert etter 17 år som aktive. Filmen er produsert og regissert av Erlend A. Sørbø og co-produsert av Hein Frode Hansen. Lyden ble tatt opp og redigert av Aleksander Nyhus, produsert av Alexander Møklebust og mastret av Chris Sansom.

## Sporliste DVD
# «Hide And Seek»
# «Bring Forth Ye Shadow»
# «Lorelei»
# «Frozen»
# «Ashes And Dreams»
# «A Rose For The Dead»
# «Fragment»
# «And When He Falleth»
# «Venus»
# «Hollow»
# «Storm»
# «Image»
# «Cassandra»
# «A Hamlet For A Slothful Vassal»
# «Fade»
# «Machine»
# «Der Tanz Der Schatten»
# «Forever Is The World»

## Bonusfilmer
# *The Last Tour* (23 min. turnédokumentar)
# *Interviews* (37 min. dokumentar)
# *The Last Rehearsal* (liveopptak fra siste øving)

## Sporliste bonus-CD
# «Hide And Seek»
# «Bring Forth Ye Shadow»
# «Ashes And Dreams»
# «A Rose For The Dead»
# «And When He Falleth»
# «Venus»
# «Hollow»
# «Storm»
# «Fade»
# «Forever Is The World»

## Sporliste dobbel-CD
# «Hide And Seek»
# «Bring Forth Ye Shadow»
# «Frozen»
# «Ashes And Dreams»
# «A Rose For The Dead»
# «Fragment»
# «And When He Falleth»
# «Venus»
# «Hollow»
# «Storm»
# «Image»
# «A Hamlet For A Slothful Vassal»
# «Fade»
# «Machine»
# «Der Tanz Der Schatten»
# «Forever Is The World»

## Eksterne lenker
* Last Curtain Call, spor livealbum, fra Metal Archives
* Last Curtain Call, spor DVD, fra Metal Archives
* Om Last Curtain Call, konsertalbum, fra nettstedet femmemetalwebzine.net
* Om Last Curtain Call, fra discogs.com
Gjedrem & Holmen kraftverk

**Gjedrem & Holmen kraftverk** er vannkraftverk i Bjerkreim kommune i Rogaland.

Det har vært kraftverk her fra 1929, ombygd i 2005.

Installert effekt er 280 kW fra en horisontal semikaplan-turbin (rørturbin). Årsproduksjon er 1,5 GWh.

## Referanser


## Kilder
* 
* NVE vannkraftdatabase
* NRK
Michael Spindelegger

**Michael Spindelegger** (født 21. desember 1959 i Mödling) er en østerriksk konservativ politiker (ÖVP). Spindelegger var utenriksminister 2008–2013. Han var  visekansler og partiformann fra 2011 til han forlot alle verv i 2014. Han var finansminister i 2014. 

## Referanser


## Eksterne lenker
* 
* 
*  Biografi på internettsiden til Østerrikes parlament
Svangsbekken

**Svangsbekken** eller **Suongsbekken** (lulesamisk: *Svánjgajåhkå*) er en bekk på Saltfjellet i Rana kommune på Helgeland i Nordland. Bekken har sin kilde i Svangstjønna, og renner vestover inntil den munner ut som en vannkilde til Gubbeltåga vest for vannkonturen Rándalgiera og sør for eidet Tjáhtjejuohkam, som utgjør vannskillet mellom nord og sør.

## Fotnoter



## Referanser
Sint-Pieters-Leeuw

**Sint-Pieters-Leeuw** (fransk: Leeuw-Saint-Pierre) er en kommune i provinsen Flamsk Brabant i Belgia. Kommunen består av fem delkommuner: Sint-Pieters-Leeuw, Oudenaken, Sint-Laureins-Berchem, Ruisbroek og Vlezenbeek. Kommunen huser blant annet Sint-Pieters-Leeuw-tårnet, VRTs gamle sendemast og lambicbryggeriet Brouwerij Belle Vue. Elva Zuunbeek renner også gjennom kommunen.

## Referanser


## Eksterne lenker
*
Anne Sender

**Anne Sender** (født 1. november 1956) er en norsk danser, pedagog og bistandsarbeider. Sender har vært aktiv konkurransedanser og drevet danseskole Hun konverterte til jødedommen i voksen alder og fra 2005 til 2011 var hun forstander for Det mosaiske trossamfunn i Oslo. Sender har også arbeidet for Flyktninghjelpen i Sudan og som våpenhvileobservatør i Sri Lanka Monitoring Mission på Sri Lanka. Hun fikk i 2013 Brobyggerprisen, og i 2014 Fritt Ords Pris. Hun har ytret kritikk mot Israels behandling av palestinerne, noe som førte til trusler fra Israeltilhengere. 

## Bibliografi
* *Vår jødiske reise*, Cappelen Damm, Oslo 2013 

## Referanser


## Eksterne lenker
* «Anne Senders ansvar» , fra nettstedet minervanett, 30. september 2013